CELEX: 32017R1970
Language: lt
Date: 2017-10-27 00:00:00
Title: 2017 m. spalio 27 d. Tarybos reglamentas (ES) 2017/1970, kuriuo nustatomos tam tikrų žuvų išteklių ir žuvų išteklių grupių žvejybos Baltijos jūroje galimybės 2018 m. ir iš dalies keičiamas Reglamentas (ES) 2017/127

31.10.2017   
            
            
               LT
            
            
               Europos Sąjungos oficialusis leidinys
            
            
               L 281/1
            
         TARYBOS REGLAMENTAS (ES) 2017/1970
   2017 m. spalio 27 d.
   kuriuo nustatomos tam tikrų žuvų išteklių ir žuvų išteklių grupių žvejybos Baltijos jūroje galimybės 2018 m. ir iš dalies keičiamas Reglamentas (ES) 2017/127
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 43 straipsnio 3 dalį,
   atsižvelgdama į Europos Komisijos pasiūlymą,
   kadangi:
   
               (1)
            
            
               Europos Parlamento ir Tarybos reglamentu (ES) Nr. 1380/2013 (1) reikalaujama, kad atsižvelgiant į turimas mokslines, technines ir ekonomines rekomendacijas, įskaitant, kai tinkama, Žuvininkystės mokslo, technikos ir ekonomikos komiteto bei kitų patariamųjų organų ataskaitas, į visas patariamųjų tarybų, atsakingų už atitinkamus geografinius rajonus ar kompetencijos sritis, rekomendacijas ir į valstybių narių parengtas bendras rekomendacijas, būtų patvirtintos išsaugojimo priemonės;
            
         
               (2)
            
            
               Taryba turi patvirtinti priemones dėl žvejybos galimybių nustatymo ir paskirstymo, įskaitant prireikus tam tikras su jomis funkciškai susietas sąlygas. Žvejybos galimybės valstybėms narėms turėtų būti paskirstytos taip, kad būtų užtikrintas santykinis kiekvienos valstybės narės žvejybos veiklos stabilumas kiekvieno žuvų ištekliaus ar žvejybos rūšies atžvilgiu, tinkamai atsižvelgiant į Reglamente (ES) Nr. 1380/2013 nustatytus bendros žuvininkystės politikos (toliau – BŽP) tikslus;
            
         
               (3)
            
            
               Reglamente (ES) Nr. 1380/2013 nustatytas BŽP tikslas – didžiausią galimą tausios žvejybos laimikį (MSY) užtikrinantį išteklių naudojimo lygį pasiekti, kai įmanoma, ne vėliau kaip 2015 m. ir palaipsniui artėjant prie tikslinio lygio – ne vėliau kaip 2020 m. visiems ištekliams;
            
         
               (4)
            
            
               todėl laikantis Reglamento (ES) Nr. 1380/2013 turėtų būti nustatyti bendri leidžiami sužvejoti kiekiai (BLSK), remiantis turimomis mokslinėmis rekomendacijomis, atsižvelgiant į biologinius, socialinius ir ekonominius aspektus ir kartu užtikrinant vienodas veiklos sąlygas žvejybos sektoriams, taip pat atsižvelgiant į konsultacijose su suinteresuotaisiais subjektais pareikštas nuomones;
            
         
               (5)
            
            
               Europos Parlamento ir Tarybos reglamentu (ES) 2016/1139 (2) nustatytas daugiametis Baltijos jūros menkių, silkių ir šprotų išteklių valdymo ir tų išteklių žvejybos planas (toliau – planas). Planu siekiama užtikrinti, kad gyvieji jūrų biologiniai ištekliai būtų naudojami taip, kad būtų atkurti ir išlaikyti žvejojamų rūšių žuvų populiacijų dydžiai, viršijantys dydžius, kuriais gali būti užtikrintas MSY. Tuo tikslu atitinkamų išteklių tikslinis mirtingumas dėl žvejybos, išreikštas intervalais, turi būti pasiektas kuo greičiau ir, palaipsniui artėjant prie tikslinio lygio, ne vėliau kaip 2020 m. Tikslinga 2018 m. taikytinus Baltijos jūros atlantinių menkių, silkių ir šprotų išteklių laimikio apribojimus nustatyti taip, kad būtų pasiekti plano tikslai;
            
         
               (6)
            
            
               remiantis planu, kai mokslinėse rekomendacijose nurodoma, kad kurių nors atitinkamų išteklių neršiančių žuvų biomasė nesiekia Reglamento (ES) 2016/1139 II priede nustatytų neršiančių žuvų biomasės atskaitos taškų, turi būti patvirtinamos visos atitinkamos taisomosios priemonės, siekiant užtikrinti, kad atitinkami ištekliai greitai vėl viršytų tokį dydį, kuriam esant galima užtikrinti MSY. Tarptautinė jūrų tyrinėjimo taryba (ICES) nurodė, kad vakarinės Baltijos jūros dalies atlantinių menkių (Gadus morhua) ir vakarinės Baltijos jūros dalies silkių (Clupea harengus) biomasė yra mažesnė nei to reglamento II priede nustatyti išsaugojimo lygio atskaitos taškai. Todėl tikslinga nustatyti vakarinės Baltijos jūros dalies atlantinių menkių ir vakarinės Baltijos jūros dalies silkių žvejybos galimybes, kurios neviršytų Reglamento (ES) 2016/1139 I priedo B skiltyje nurodyto tikslinio mirtingumo dėl žvejybos intervalo ir būtų tokio lygio, kuriuo būtų atsižvelgiama į biomasės sumažėjimą. Tuo tikslu būtina atsižvelgti į BŽP tikslų apskritai ir visų pirma į plano tikslų įgyvendinimo tvarkaraštį, atsižvelgiant į tikėtiną taisomųjų priemonių, kurių imamasi, poveikį, tuo pat metu nepamirštant ekonominės bei socialinės naudos ir naudos užimtumo srityje užtikrinimo tikslų, nustatytų Reglamento (ES) Nr. 1380/2013 2 straipsnyje;
            
         
               (7)
            
            
               reikėtų imtis tolesnių taisomųjų priemonių vakarinės Baltijos jūros dalies atlantinių menkių atžvilgiu. Toliau taikant šiuo metu nustatytą draudimą žvejoti aštuonių savaičių trukmės laikotarpiu ir toliau būtų apsaugotos neršiančių atlantinių menkių santalkos. Mokslinėse rekomendacijose teigiama, kad bendrą to ištekliaus mirtingumą dėl žvejybos labai padidina vakarinės Baltijos jūros dalies atlantinių menkių mėgėjų žvejyba. Atsižvelgiant į dabartinę to ištekliaus būklę, tikslinga ir toliau taikyti tam tikras šiuo metu mėgėjų žvejybai taikomas priemones. Turėtų būti taikoma dienos riba vienam žvejui, o neršto laikotarpiu ji turėtų būti griežtesnė. Tai nedaro poveikio santykinio stabilumo principui, kuris taikomas verslinės žvejybos veiklai;
            
         
               (8)
            
            
               dėl rytinės Baltijos jūros dalies atlantinių menkių (Gadus morhua) išteklių biologinių požymių pokyčių ICES negalėjo nustatyti biologinių atskaitos taškų. Todėl, siekiant padėti įgyvendinti plano tikslus, tikslinga rytinės Baltijos jūros dalies atlantinėms menkėms nustatyti atsargumo principu pagrįstą BLSK, kaip nustatyta Reglamento (ES) Nr. 1380/2013 9 straipsnio 2 dalyje. Be to, draudimas žvejoti aštuonių savaičių trukmės laikotarpiu turėtų būti nustatytas siekiant apsaugoti neršiančių rytinės Baltijos jūros dalies atlantinių menkių santalkas 25–26 pakvadračiuose;
            
         
               (9)
            
            
               be to, leidus laivams, kurių bendrasis ilgis yra mažesnis nei 12 metrų, žvejoti rajonuose, kuriuose vandens gylis yra mažesnis nei 20 metrų, būtų užtikrinta galimybė tam tikram skaičiui žvejų tęsti žvejybos operacijas ir žvejoti kitų rūšių žuvis, ne vien atlantines menkes. Todėl yra proporcinga suteikti laivams, kurių bendrasis ilgis yra mažesnis nei 12 metrų, teisę žvejoti mažesnio nei 20 metrų gylio vandenyse;
            
         
               (10)
            
            
               kalbant apie Botnijos įlankos silkes, remdamasi naujausiais duomenimis ir aktualiausia informacija, ICES atliko jų išteklių vertinimą ir peržiūrėjo MSY atitinkančius mirtingumo dėl žvejybos intervalus. Nors mokslinėse rekomendacijose ir plane, kuris irgi buvo grindžiamas patikimiausiomis jo priėmimo metu turimomis mokslinėmis rekomendacijomis, nustatyti mirtingumo dėl žvejybos intervalai nesutampa, tačiau planas yra teisiškai privalomas ir galiojantis, todėl nustatant to ištekliaus žvejybos galimybes jo reikėtų laikytis. Atsižvelgiant į tai, kad to ištekliaus neršiančių žuvų biomasė viršija Reglamento (ES) 2016/1139 II priedo A skiltyje pateiktą biomasės atskaitos tašką, tikslinga nustatyti BLSK atsižvelgiant į to reglamento I priedo B skiltyje pateiktus mirtingumo dėl žvejybos intervalus, siekiant apriboti kelerių metų iš eilės žvejybos galimybių svyravimus, kaip nurodyta to reglamento 4 straipsnio 4 dalies c punkte. Be to, to ištekliaus BLSK šiuo metu aprėpia 30 ir 31 pakvadračius. Kadangi plane intervalas 31 pakvadračiui nenustatytas, šio pakvadračio atžvilgiu pagal mokslines rekomendacijas taikomas MSY principas;
            
         
               (11)
            
            
               šiame reglamente nustatytos žvejybos galimybės naudojamos pagal Tarybos reglamentą (EB) Nr. 1224/2009 (3), ypač jo 33 ir 34 straipsnius, kuriuose kalbama apie laimikio ir žvejybos pastangų registravimą, taip pat užtikrinant duomenų apie žvejybos galimybių išnaudojimą perdavimą Komisijai. Todėl šiame reglamente turėtų būti nurodyti su išteklių, kuriems taikomas šis reglamentas, iškrovimu susiję kodai, kuriuos valstybės narės turi naudoti siųsdamos duomenis Komisijai;
            
         
               (12)
            
            
               Tarybos reglamente (EB) Nr. 847/96 (4) nustatytos metų sandūros BLSK valdymo papildomos sąlygos, įskaitant 3 ir 4 straipsniuose numatytas lankstumo nuostatas dėl atsargumo principu pagrįsto BLSK ir mokslinėmis rekomendacijomis pagrįsto BLSK. Pagal to reglamento 2 straipsnį, nustatydama BLSK, Taryba turi nuspręsti, kuriems ištekliams, visų pirma atsižvelgiant į jų biologinę būklę, 3 arba 4 straipsnis netaikomas. Neseniai visiems ištekliams, kuriems taikomas įpareigojimas iškrauti laimikį, pagal Reglamento (ES) Nr. 1380/2013 15 straipsnio9 dalį pradėtas taikyti metų sandūros lankstumo mechanizmas. Todėl, siekiant išvengti pernelyg didelio lankstumo, kuris pakenktų racionalaus ir atsakingo jūrų gyvųjų biologinių išteklių naudojimo principui, kliudytų pasiekti BŽP tikslus ir pablogintų biologinę išteklių būklę, Reglamento (EB) Nr. 847/96 3 ir 4 straipsniai turėtų būti taikomi mokslinėmis rekomendacijomis pagrįstiems BLSK tik tuo atveju, jei nesinaudojama Reglamento (ES) Nr. 1380/2013 15 straipsnio 9 dalyje numatytomis metų sandūros lankstumo priemonėmis;
            
         
               (13)
            
            
               remiantis naujausiomis mokslinėmis rekomendacijomis, 2017 m. lapkričio 1 d.–2018 m. spalio 31 d. laikotarpiui turėtų būti nustatytas norveginės menkutės ICES 3a rajone ir ICES 2a rajono ir 4 parajonio Sąjungos vandenyse preliminarus BLSK. Todėl atitinkamai turėtų būti iš dalies pakeistas Tarybos reglamentas (ES) 2017/127 (5);
            
         
               (14)
            
            
               siekiant išvengti žvejybos veiklos pertrūkių ir užtikrinti pragyvenimo šaltinį Sąjungos žvejams, šis reglamentas turėtų būti taikomas nuo 2018 m. sausio 1 d.. Tačiau norveginių menkučių atžvilgiu šis reglamentas turėtų būti taikomas nuo 2017 m. lapkričio 1 d. Dėl skubos priežasčių šis reglamentas turėtų įsigalioti iš karto, kai tik bus paskelbtas,
            
         PRIĖMĖ ŠĮ REGLAMENTĄ:
   I SKYRIUS
   
      BENDROSIOS NUOSTATOS
   
   1 straipsnis
   Dalykas
   Šiuo reglamentu 2018 metams nustatomos tam tikrų žuvų išteklių ir žuvų išteklių grupių žvejybos Baltijos jūroje galimybės.
   2 straipsnis
   Taikymo sritis
   1.   Šis reglamentas taikomas Sąjungos žvejybos laivams, žvejojantiems Baltijos jūroje.
   2.   Šis reglamentas taip pat taikomas mėgėjų žvejybai, kai ji aiškiai minima atitinkamose nuostatose.
   3 straipsnis
   Apibrėžtys
   Šiame reglamente vartojamų terminų apibrėžtys nustatytos Reglamento (ES) Nr. 1380/2013 4 straipsnyje. Kitų vartojamų terminų apibrėžtys:
   1)   pakvadratis– Baltijos jūros ICES pakvadratis, apibrėžtas Tarybos reglamento (EB) Nr. 2187/2005 (6) I priede;
   2)   bendras leidžiamas sužvejoti kiekis (BLSK)– kiekvieno ištekliaus kiekis, kuris gali būti sužvejojamas per metus;
   3)   kvota– Sąjungai, valstybei narei arba trečiajai šaliai skirta BLSK dalis;
   4)   mėgėjų žvejyba– neverslinė jūrų biologinių išteklių žvejybos veikla poilsio, turizmo arba sporto tikslais.
   II SKYRIUS
   
      ŽVEJYBOS GALIMYBĖS
   
   4 straipsnis
   BLSK ir jų paskirstymas
   BLSK, kvotos ir funkciškai su jais susietos sąlygos, jei yra, išdėstytos priede.
   5 straipsnis
   Specialiosios nuostatos dėl žvejybos galimybių paskirstymo
   Šiame reglamente nustatytos žvejybos galimybės valstybėms narėms paskirstomos nedarant poveikio:
   
               a)
            
            
               žvejybos galimybėms, kuriomis keičiamasi pagal Reglamento (ES) Nr. 1380/2013 16 straipsnio 8 dalį;
            
         
               b)
            
            
               išskaitytiems ir perskirstytiems kiekiams pagal Reglamento (EB) Nr. 1224/2009 37 straipsnį;
            
         
               c)
            
            
               papildomiems leidžiamiems iškrauti kiekiams pagal Reglamento (EB) Nr. 847/96 3 straipsnį arba Reglamento (ES) Nr. 1380/2013 15 straipsnio 9 dalį;
            
         
               d)
            
            
               pagal Reglamento (EB) Nr. 847/96 4 straipsnį atidėtiems kiekiams arba pagal Reglamento (ES) Nr. 1380/2013 15 straipsnio 9 dalį perkeltiems kiekiams;
            
         
               e)
            
            
               pagal Reglamento (EB) Nr. 1224/2009 105 ir 107 straipsnius išskaitytiems kiekiams.
            
         6 straipsnis
   Laimikio ir priegaudos iškrovimo sąlygos
   1.   Rūšių, kurioms taikomi laimikio limitai, žuvims, sužvejotoms vykdant Reglamento (ES) Nr. 1380/2013 15 straipsnio 1 dalyje nurodytą žvejybą, taikomas tame straipsnyje nustatytas įpareigojimas iškrauti laimikį.
   2.   Saugias biologines ribas atitinkantys netikslinių rūšių žuvų ištekliai, kaip nurodyta Reglamento (ES) Nr. 1380/2013 15 straipsnio 8 dalyje, yra nustatyti šio reglamento priede, kad jiems būtų galima taikyti nuostatą, kuria leidžiama nukrypti nuo tame straipsnyje numatyto įpareigojimo įskaičiuoti laimikį į atitinkamas kvotas.
   7 straipsnis
   Priemonės dėl atlantinių menkių mėgėjų žvejybos 22–24 pakvadračiuose
   1.   Vykdant mėgėjų žvejybą, vienam žvejui 22–24 pakvadračiuose leidžiamas atlantinių menkių laimikis – ne daugiau kaip penki žuvų egzemplioriai per dieną.
   2.   Nukrypstant nuo 1 dalies, laikotarpiu nuo 2018 m. vasario 1 d. iki 2018 m. kovo 31 d. vienam žvejui 22–24 pakvadračiuose leidžiamas atlantinių menkių laimikis – ne daugiau kaip trys žuvų egzemplioriai per dieną.
   3.   1 ir 2 dalys neturi poveikio griežtesnėms nacionalinėms priemonėms.
   III SKYRIUS
   
      BAIGIAMOSIOS NUOSTATOS
   
   8 straipsnis
   Duomenų perdavimas
   Pagal Reglamento (EB) Nr. 1224/2009 33 ir 34 straipsnius siųsdamos Komisijai duomenis apie sužvejotus arba iškrautus išteklių kiekius, valstybės narės naudoja šio reglamento priede nustatytus išteklių kodus.
   9 straipsnis
   Lankstumo priemonės
   1.   Reglamento (EB) Nr. 847/96 3 straipsnis taikomas ištekliams, kuriems taikomas atsargumo principu pagrįstas BLSK, o to reglamento 3 straipsnio 2 bei 3 dalys ir 4 straipsnis taikomi ištekliams, kuriems taikomas mokslinėmis rekomendacijomis pagrįstas BLSK, išskyrus atvejus, kai šio reglamento priede nurodyta kitaip.
   2.   Reglamento (EB) Nr. 847/96 3 straipsnio 2 bei 3 dalys ir 4 straipsnis netaikomi, jei valstybė narė pasinaudoja metų sandūros lankstumo priemonėmis, numatytomis Reglamento (ES) Nr. 1380/2013 15 straipsnio 9 dalyje.
   10 straipsnis
   Reglamento (ES) 2017/127 pakeitimas
   Reglamento (ES) 2017/127 IA priede pateikta norveginės menkutės ir susijusios priegaudos 3a rajone ir 2a rajono bei 4 parajonio Sąjungos vandenyse žvejybos galimybių lentelė pakeičiama taip:
   
      
                  
                     „Rūšis:
                  
               
               
                  Norveginė menkutė ir susijusi priegauda
                  
                     Trisopterus esmarki
                  
               
               
                  
                     Zona:
                  
               
               
                  3a rajonas; 2a rajono ir 4 parajonio Sąjungos vandenys
                  (NOP/2A3A4.)
               
            
                  Metai
               
               
                  2017 m.
               
               
                  2018 m.
               
               
                   
               
               
                   
               
            
                  Danija
               
               
                  141 819  (7)
                      (9)
                  
               
               
                  54 949  (7)
                      (12)
                  
               
               
                   
               
               
                   
               
            
                  Vokietija
               
               
                  27 (7)
                      (8)
                      (9)
                  
               
               
                  11 (7)
                      (8)
                      (12)
                  
               
               
                   
               
               
                   
               
            
                  Nyderlandai
               
               
                  104 (7)
                      (8)
                      (9)
                  
               
               
                  40 (7)
                      (8)
                      (12)
                  
               
               
                   
               
               
                   
               
            
                  Sąjunga
               
               
                  141 950  (7)
                      (9)
                  
               
               
                  55 000  (7)
                      (12)
                  
               
               
                   
               
               
                   
               
            
                  Norvegija
               
               
                  25 000  (10)
                  
               
               
                   
               
               
                   
               
               
                   
               
            
                  Farerų Salos
               
               
                  9 300  (11)
                  
               
               
                   
               
               
                   
               
               
                   
               
            
                  BLSK
               
               
                  238 981 
               
               
                  Netaikoma
               
               
                   
               
               
                  Mokslinėmis rekomendacijoms pagrįstas BLSK
                  Reglamento (EB) Nr. 847/96 3 straipsnis netaikomas.
                  Reglamento (EB) Nr. 847/96 4 straipsnis netaikomas.
               
            
   11 straipsnis
   Įsigaliojimas
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2018 m. sausio 1 d., išskyrus 10 straipsnį, kuris taikomas nuo 2017 m. lapkričio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. spalio 27 d.
      
         
            Tarybos vardu
         
         
            Pirmininkas
         
         M. MAASIKAS
      
   
   
      (1)  2013 m. gruodžio 11 d. Europos Parlamento ir Tarybos reglamentas (ES) Nr. 1380/2013 dėl bendros žuvininkystės politikos, kuriuo iš dalies keičiami Tarybos reglamentai (EB) Nr. 1954/2003 ir (EB) Nr. 1224/2009 bei panaikinami Tarybos reglamentai (EB) Nr. 2371/2002 ir (EB) Nr. 639/2004 bei Tarybos sprendimas 2004/585/EB (OL L 354, 2013 12 28, p. 22).
   
      (2)  2016 m. liepos 6 d. Europos Parlamento ir Tarybos reglamentas (ES) 2016/1139, kuriuo nustatomas daugiametis Baltijos jūros menkių, silkių ir šprotų išteklių valdymo ir tų išteklių žvejybos planas ir iš dalies keičiamas Tarybos reglamentas (EB) Nr. 2187/2005 bei panaikinamas Tarybos reglamentas (EB) Nr. 1098/2007 (OL L 191, 2016 7 15, p. 1).
   
      (3)  2009 m. lapkričio 20 d. Tarybos reglamentas (EB) Nr. 1224/2009, nustatantis Sąjungos kontrolės sistemą, kuria užtikrinamas bendrosios žuvininkystės politikos taisyklių laikymasis, iš dalies keičiantis reglamentus (EB) Nr. 847/96, (EB) Nr. 2371/2002, (EB) Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB) Nr. 388/2006, (EB) Nr. 509/2007, (EB) Nr. 676/2007, (EB) Nr. 1098/2007, (EB) Nr. 1300/2008, (EB) Nr. 1342/2008 ir panaikinantis reglamentus (EEB) Nr. 2847/93, (EB) Nr. 1627/94 ir (EB) Nr. 1966/2006 (OL L 343, 2009 12 22, p. 1).
   
      (4)  1996 m. gegužės 6 d. Tarybos reglamentas (EB) Nr. 847/96, nustatantis bendrų leistinų sugavimų ir kvotų kasmetinio valdymo papildomas sąlygas (OL L 115, 1996 5 9, p. 3).
   
      (5)  2017 m. sausio 20 d. Tarybos reglamentas (ES) 2017/127, kuriuo 2017 metams nustatomos tam tikrų žuvų išteklių ir žuvų išteklių grupių žvejybos galimybės, taikomos Sąjungos vandenyse žvejojantiems laivams ir kai kuriuose Sąjungai nepriklausančiuose vandenyse žvejojantiems Sąjungos žvejybos laivams (OL L 24, 2017 1 28, p. 1).
   
      (6)  2005 m. gruodžio 21 d. Tarybos reglamentas (EB) Nr. 2187/2005 dėl žuvų išteklių apsaugos techninėmis priemonėmis Baltijos jūroje, Beltų ir Zundo sąsiauriuose, iš dalies keičiantis Reglamentą (EB) Nr. 1434/98 ir panaikinantis Reglamentą (EB) Nr. 88/98 (OL L 349, 2005 12 31, p. 1).
   
      (7)  Ne daugiau kaip 5 % kvotos gali sudaryti juodadėmių menkių ir paprastųjų merlangų priegauda (OT2/*2A3A4). Juodadėmių menkių ir paprastųjų merlangų priegauda, įskaičiuota į kvotą pagal šį reglamentą, ir kitų rūšių priegauda, įskaičiuota į kvotą pagal Reglamento (ES) Nr. 1380/2013 15 straipsnio 8 dalį, kartu negali viršyti 9 % kvotos.
   
      (8)  Pagal šią kvotą galima žvejoti tik ICES 2a, 3a ir 4 zonų Sąjungos vandenyse.
   
      (9)  Žvejoti pagal Sąjungos kvotas galima tik nuo 2017 m. sausio 1 d. iki spalio 31 d.
   
      (10)  Turi būti naudojamas rūšiuojamasis tinklelis.
   
      (11)  Turi būti naudojamas rūšiuojamasis tinklelis. Apima ne daugiau kaip 15 % neišvengiamos priegaudos (NOP/*2A3A4), kuri įskaičiuojama į šią kvotą.
   
      (12)  Žvejoti pagal Sąjungos kvotas galima nuo 2017 m. lapkričio 1 d. iki 2018 m. spalio 31 d.“
   
      PRIEDAS
      BLSK, TAIKOMI SĄJUNGOS ŽVEJYBOS LAIVAMS RAJONUOSE, KURIUOSE BLSK NUSTATYTI PAGAL ŽUVŲ RŪŠĮ IR RAJONĄ
      Toliau pateiktose lentelėse nustatyti kiekvieno ištekliaus BLSK ir kvotos (gyvojo svorio tonomis, išskyrus atvejus, kai nustatyta kitaip) bei funkciškai su jais susietos sąlygos.
      Nuorodos į žvejybos zonas reiškia nuorodas į ICES zonas, jei nenurodyta kitaip.
      Žuvų ištekliai nurodyti abėcėlės tvarka pagal lotynišką rūšies pavadinimą.
      Šiame reglamente pateikiama tokia lotyniškų ir bendrinių pavadinimų atitikmenų lentelė:
      
                  Mokslinis pavadinimas
               
               
                  Triraidis kodas
               
               
                  Bendrinis pavadinimas
               
            
                  
                     Clupea harengus
                  
               
               
                  HER
               
               
                  Silkė
               
            
                  
                     Gadus morhua
                  
               
               
                  COD
               
               
                  Atlantinė menkė
               
            
                  
                     Pleuronectes platessa
                  
               
               
                  PLE
               
               
                  Jūrinė plekšnė
               
            
                  
                     Salmo salar
                  
               
               
                  SAL
               
               
                  Atlantinė lašiša
               
            
                  
                     Sprattus sprattus
                  
               
               
                  SPR
               
               
                  Atlanto šprotas
               
            
         
      
                  
                     Rūšis:
                  
               
               
                  Silkė
                  
                     Clupea harengus
                  
               
               
                  
                     Zona:
                  
               
               
                  30–31 pakvadračiai
                  (HER/30/31.)
               
            
                  Suomija
               
               
                  69 359 
               
               
                   
               
               
                   
               
            
                  Švedija
               
               
                  15 240 
               
               
                   
               
               
                   
               
            
                  Sąjunga
               
               
                  84 599 
               
               
                   
               
               
                   
               
            
                  BLSK
               
               
                  84 599 
               
               
                   
               
               
                  Mokslinėmis rekomendacijoms pagrįstas BLSK
               
            
         
      
                  
                     Rūšis:
                  
               
               
                  Silkė
                  
                     Clupea harengus
                  
               
               
                  
                     Zona:
                  
               
               
                  22–24 pakvadračiai
                  (HER/3BC+24)
               
            
                  Danija
               
               
                  2 426 
               
               
                   
               
               
                   
               
            
                  Vokietija
               
               
                  9 551 
               
               
                   
               
               
                   
               
            
                  Suomija
               
               
                  1
               
               
                   
               
               
                   
               
            
                  Lenkija
               
               
                  2 252 
               
               
                   
               
               
                   
               
            
                  Švedija
               
               
                  3 079 
               
               
                   
               
               
                   
               
            
                  Sąjunga
               
               
                  17 309 
               
               
                   
               
               
                   
               
            
                  BLSK
               
               
                  17 309 
               
               
                   
               
               
                  Mokslinėmis rekomendacijoms pagrįstas BLSK
                  Reglamento (EB) Nr. 847/96 3 straipsnio 2 ir 3 dalys netaikomos.
                  Reglamento (EB) Nr. 847/96 4 straipsnis netaikomas.
               
            
         
      
                  
                     Rūšis:
                  
               
               
                  Silkė
                  
                     Clupea harengus
                  
               
               
                  
                     Zona:
                  
               
               
                  25–27, 28.2, 29 ir 32 pakvadračių Sąjungos vandenys
                  (HER/3D-R30)
               
            
                  Danija
               
               
                  5 045 
               
               
                   
               
               
                   
               
            
                  Vokietija
               
               
                  1 338 
               
               
                   
               
               
                   
               
            
                  Estija
               
               
                  25 767 
               
               
                   
               
               
                   
               
            
                  Suomija
               
               
                  50 297 
               
               
                   
               
               
                   
               
            
                  Latvija
               
               
                  6 359 
               
               
                   
               
               
                   
               
            
                  Lietuva
               
               
                  6 696 
               
               
                   
               
               
                   
               
            
                  Lenkija
               
               
                  57 142 
               
               
                   
               
               
                   
               
            
                  Švedija
               
               
                  76 711 
               
               
                   
               
               
                   
               
            
                  Sąjunga
               
               
                  229 355 
               
               
                   
               
               
                   
               
            
                  BLSK
               
               
                  Netaikoma
               
               
                   
               
               
                  Mokslinėmis rekomendacijoms pagrįstas BLSK
                  Taikoma šio reglamento 6 straipsnio 2 dalis.
               
            
         
      
                  
                     Rūšis:
                  
               
               
                  Silkė
                  
                     Clupea harengus
                  
               
               
                  
                     Zona:
                  
               
               
                  28.1 pakvadratis
                  (HER/03D.RG)
               
            
                  Estija
               
               
                  13 392 
               
               
                   
               
               
                   
               
            
                  Latvija
               
               
                  15 607 
               
               
                   
               
               
                   
               
            
                  Sąjunga
               
               
                  28 999 
               
               
                   
               
               
                   
               
            
                  BLSK
               
               
                  28 999 
               
               
                   
               
               
                  Mokslinėmis rekomendacijoms pagrįstas BLSK
                  Taikoma šio reglamento 6 straipsnio 2 dalis.
               
            
         
      
                  
                     Rūšis
                  
               
               
                  Atlantinė menkė
                  
                     Gadus morhua
                  
               
               
                  
                     Zona:
                  
               
               
                  25–32 pakvadračių Sąjungos vandenys
                  (COD/3DX32.)
               
            
                  Danija
               
               
                  6 521  (1)
                  
               
               
                   
               
               
                   
               
            
                  Vokietija
               
               
                  2 594  (1)
                  
               
               
                   
               
               
                   
               
            
                  Estija
               
               
                  635 (1)
                  
               
               
                   
               
               
                   
               
            
                  Suomija
               
               
                  499 (1)
                  
               
               
                   
               
               
                   
               
            
                  Latvija
               
               
                  2 425  (1)
                  
               
               
                   
               
               
                   
               
            
                  Lietuva
               
               
                  1 597  (1)
                  
               
               
                   
               
               
                   
               
            
                  Lenkija
               
               
                  7 510  (1)
                  
               
               
                   
               
               
                   
               
            
                  Švedija
               
               
                  6 607  (1)
                  
               
               
                   
               
               
                   
               
            
                  Sąjunga
               
               
                  28 388  (1)
                  
               
               
                   
               
               
                   
               
            
                  BLSK
               
               
                  Netaikoma
               
               
                   
               
               
                  Atsargumo principu pagrįstas BLSK
                  Reglamento (EB) Nr. 847/96 3 straipsnio 2 ir 3 dalys netaikomos.
                  Reglamento (EB) Nr. 847/96 4 straipsnis netaikomas.
               
            
         
      
                  
                     Rūšis:
                  
               
               
                  Atlantinė menkė
                  
                     Gadus morhua
                  
               
               
                  
                     Zona:
                  
               
               
                  22–24 pakvadračiai
                  (COD/3BC+24)
               
            
                  Danija
               
               
                  2 444  (2)
                  
               
               
                   
               
               
                   
               
            
                  Vokietija
               
               
                  1 194  (2)
                  
               
               
                   
               
               
                   
               
            
                  Estija
               
               
                  54 (2)
                  
               
               
                   
               
               
                   
               
            
                  Suomija
               
               
                  48 (2)
                  
               
               
                   
               
               
                   
               
            
                  Latvija
               
               
                  202 (2)
                  
               
               
                   
               
               
                   
               
            
                  Lietuva
               
               
                  131 (2)
                  
               
               
                   
               
               
                   
               
            
                  Lenkija
               
               
                  654 (2)
                  
               
               
                   
               
               
                   
               
            
                  Švedija
               
               
                  870 (2)
                  
               
               
                   
               
               
                   
               
            
                  Sąjunga
               
               
                  5 597  (2)
                  
               
               
                   
               
               
                   
               
            
                  BLSK
               
               
                  5 597  (2)
                  
               
               
                   
               
               
                  Mokslinėmis rekomendacijoms pagrįstas BLSK
                  Reglamento (EB) Nr. 847/96 3 straipsnio 2 ir 3 dalys netaikomos.
                  Reglamento (EB) Nr. 847/96 4 straipsnis netaikomas.
               
            
         
      
                  
                     Rūšis:
                  
               
               
                  Jūrinė plekšnė
                  
                     Pleuronectes platessa
                  
               
               
                  
                     Zona:
                  
               
               
                  22–32 pakvadračių Sąjungos vandenys
                  (PLE/3BCD-C)
               
            
                  Danija
               
               
                  5 070 
               
               
                   
               
               
                   
               
            
                  Vokietija
               
               
                  563
               
               
                   
               
               
                   
               
            
                  Lenkija
               
               
                  1 061 
               
               
                   
               
               
                   
               
            
                  Švedija
               
               
                  382
               
               
                   
               
               
                   
               
            
                  Sąjunga
               
               
                  7 076 
               
               
                   
               
               
                   
               
            
                  BLSK
               
               
                  7 076 
               
               
                   
               
               
                  Mokslinėmis rekomendacijoms pagrįstas BLSK
               
            
         
      
                  
                     Rūšis:
                  
               
               
                  Atlantinė lašiša
                  
                     Salmo salar
                  
               
               
                  
                     Zona:
                  
               
               
                  22–31 pakvadračių Sąjungos vandenys
                  (SAL/3BCD-F)
               
            
                  Danija
               
               
                  18 885  (1)
                  
               
               
                   
               
               
                   
               
            
                  Vokietija
               
               
                  2 101  (1)
                  
               
               
                   
               
               
                   
               
            
                  Estija
               
               
                  1 919  (1)
                  
               
               
                   
               
               
                   
               
            
                  Suomija
               
               
                  23 548  (1)
                  
               
               
                   
               
               
                   
               
            
                  Latvija
               
               
                  12 012  (1)
                  
               
               
                   
               
               
                   
               
            
                  Lietuva
               
               
                  1 412  (1)
                  
               
               
                   
               
               
                   
               
            
                  Lenkija
               
               
                  5 729  (1)
                  
               
               
                   
               
               
                   
               
            
                  Švedija
               
               
                  25 526  (1)
                  
               
               
                   
               
               
                   
               
            
                  Sąjunga
               
               
                  91 132  (1)
                  
               
               
                   
               
               
                   
               
            
                  BLSK
               
               
                  Netaikoma
               
               
                   
               
               
                  Mokslinėmis rekomendacijoms pagrįstas BLSK
                  Reglamento (EB) Nr. 847/96 3 straipsnio 2 ir 3 dalys netaikomos.
                  Reglamento (EB) Nr. 847/96 4 straipsnis netaikomas.
               
            
         
      
                  
                     Rūšis:
                  
               
               
                  Atlantinė lašiša
                  
                     Salmo salar
                  
               
               
                  
                     Zona:
                  
               
               
                  32 pakvadračio Sąjungos vandenys
                  (SAL/3D32.)
               
            
                  Estija
               
               
                  1 026  (2)
                  
               
               
                   
               
               
                   
               
            
                  Suomija
               
               
                  8 977  (2)
                  
               
               
                   
               
               
                   
               
            
                  Sąjunga
               
               
                  10 003  (2)
                  
               
               
                   
               
               
                   
               
            
                  BLSK
               
               
                  Netaikoma
               
               
                   
               
               
                  Atsargumo principu pagrįstas BLSK
               
            
         
      
                  
                     Rūšis:
                  
               
               
                  Atlanto šprotas
                  
                     Sprattus sprattus
                  
               
               
                  
                     Zona:
                  
               
               
                  22–32 pakvadračių Sąjungos vandenys
                  (SPR/3BCD-C)
               
            
                  Danija
               
               
                  25 875 
               
               
                   
               
               
                   
               
            
                  Vokietija
               
               
                  16 393 
               
               
                   
               
               
                   
               
            
                  Estija
               
               
                  30 047 
               
               
                   
               
               
                   
               
            
                  Suomija
               
               
                  13 545 
               
               
                   
               
               
                   
               
            
                  Latvija
               
               
                  36 289 
               
               
                   
               
               
                   
               
            
                  Lietuva
               
               
                  13 127 
               
               
                   
               
               
                   
               
            
                  Lenkija
               
               
                  77 012 
               
               
                   
               
               
                   
               
            
                  Švedija
               
               
                  50 022 
               
               
                   
               
               
                   
               
            
                  Sąjunga
               
               
                  262 310 
               
               
                   
               
               
                   
               
            
                  BLSK
               
               
                  Netaikoma
               
               
                   
               
               
                  Mokslinėmis rekomendacijoms pagrįstas BLSK
                  Taikoma šio reglamento 6 straipsnio 2 dalis.
               
            
         (1)  
      
                  (x)
               
               
                  Pagal šią kvotą 25 ir 26 pakvadračiuose žvejybos laivams draudžiama žvejoti tralais, jūriniais užmetamaisiais tinklais arba panašiais žvejybos įrankiais, kurių tinklo akies dydis yra 90 mm arba didesnis, žiauniniais tinklais, pinkliaisiais tinklais arba sieniniais tinklais, kurių akies dydis yra 90 mm arba didesnis, dugninėmis ūdomis, ūdomis, išskyrus dreifuojančiąsias ūdas, rankines ūdas ir traukiamąsias ūdas, liepos 1 d.–rugpjūčio 31 d. laikotarpiu.
                  Nukrypstant nuo pirmos pastraipos, tas draudimas žvejoti minėtu laikotarpiu netaikomas mažesnio nei 12 metrų bendrojo ilgio žvejybos laivams, žvejojantiems mažesnio nei 20 metrų gylio vandenyse pagal oficialiame jūrlapyje nurodytas koordinates. Tie laivai turi užtikrinti galimybę stebėti jų žvejybos veiklą bet kuriuo metu. Tuo tikslu juose, pavyzdžiui, gali būti įrengta laivų stebėjimo sistema (LSS) arba kontrolės institucijos sertifikuota lygiavertė elektroninė stebėjimo sistema, arba juose turi būti popieriniai laivo žurnalai ir kartu taikomos nustatytos tikrinimo ir inspektavimo procedūros pagal Tarybos reglamentą (EB) Nr. 1224/2009. Valstybės narės kas savaitę siunčia Komisijai laimikio duomenis.
               
            
         (2)  
      
                  (x)
               
               
                  Pagal šią kvotą žvejoti tralais, jūriniais užmetamaisiais tinklais arba panašiais žvejybos įrankiais, kurių tinklo akies dydis yra 90 mm arba didesnis, žiauniniais tinklais, pinkliaisiais tinklais arba sieniniais tinklais, kurių akies dydis yra 90 mm arba didesnis, dugninėmis ūdomis, ūdomis, išskyrus dreifuojančiąsias ūdas, rankines ūdas ir traukiamąsias ūdas, žvejybos laivams draudžiama laikotarpiu nuo vasario 1 d. iki kovo 31 d.
                  Nukrypstant nuo pirmos pastraipos, tas draudimas žvejoti minėtu laikotarpiu netaikomas mažesnio nei 12 metrų bendrojo ilgio žvejybos laivams, žvejojantiems mažesnio nei 20 metrų gylio vandenyse pagal oficialiame jūrlapyje nurodytas koordinates. Tie laivai turi užtikrinti galimybę stebėti jų žvejybos veiklą bet kuriuo metu. Tuo tikslu juose, pavyzdžiui, gali būti įrengta laivų stebėjimo sistema (LSS) arba kontrolės institucijos sertifikuota lygiavertė elektroninė stebėjimo sistema, arba juose turi būti popieriniai laivo žurnalai ir kartu taikomos nustatytos tikrinimo ir inspektavimo procedūros pagal Tarybos reglamentą (EB) Nr. 1224/2009. Valstybės narės kas savaitę siunčia Komisijai laimikio duomenis.
               
            
         (1)  Nurodomas atskirų žuvų skaičius.
      
         (2)  Nurodomas atskirų žuvų skaičius.